I første omgang skal du kontakte din rejsearrangør for at afbestille selve rejsen. Har du selv arrangeret rejsen, skal du kontakte flyselskab, hotel, biludlejning osv. Når du derefter anmelder sagen hos os med blanketten nedenfor, skal du oplyse rejsens pris og det beløb, du har fået refunderet af arrangøren.
Hvis sygdom forhindrer dig i at rejse, skal du også have udfyldt en lægeerklæring. Blanketten finder du her på siden.
Afbestilling, der skyldes en operation eller behandling, som var planlagt da rejsen blev betalt, dækkes ikke. Det samme gælder kronisk eller eksisterende sygdom, der i de sidste 3 måneder før bestilling af rejsen har medført symptomer, krævet behandling/indlæggelse eller medført ændret medicinering.